Тау тұлға Тәшеновке ескерткіш қойылды
"Тау тұлға Тәшеновке ескерткіш қойылды" | "https://abai.kz/post/138306"
TITLE: Тау тұлға Тәшеновке ескерткіш қойылды
URL: https://abai.kz/post/138306
META: "Тау тұлға Тәшеновке ескерткіш қойылды" | "https://abai.kz/post/138306"
DATE: 20.08.2021
AUTHOR(s): Abai.kz
TOTAL WORDS: 178
TEXT: Елордада Тәуелсіздіктің 30 жылдығы қарсаңында әскери-тарихи музей жанындағы алаңда мемлекет қайраткері Жұмабек Ташеновке ескерткіш ашылды. "Бүгін көрнекті мемлекет қайраткері, еліміздің гүлденуіне үлкен үлес қосқан Жұмабек Ташеновке ескерткіш ашып отырмыз. Осыған дейін Нұр-Сұлтанда ұлы тұлғамызға көше аты берілген болса, жуырда мектепке есімі қойылды. Енді міне кезек ескерткішке келіп отыр. Ағамыздың мүсіні комиссия мүшелерінің, зиялы қауым өкілдерінің, ұрпақтарының келісімімен құйылды. Дәл сондай-ақ ескерткіштің тұрған орны да мүдделі тараптардың келісімімен таңдалды. Бүгінгі елорда отанымыздың тек саяси ғана емес мәдени және рухани ордасы. Бүгінге дейін Нұр-Сұлтанда еліміздің танымал тұлғаларына арналған бірқатар ескерткіш ашылды. Тәуелсіздігіміздің 30 жылдығы қарсаңында пандемияға қарамастан еліміздің руханиятын көтеретін бастамалар ары қарай да жалғаса береді", - деді Нұр-Сұлтан қаласы әкімінің орынбасары Асхат Оралов. Тәшеновтың ұрпақтары да сөз сөйледі. " Жұрт менен әкеңнің атын неліктен насихаттамайсың, елге сіңірген еңбегін не үшін айтпайсың деп сұрап жатады. Ал менің ойымша елге сыйлы азаматтың еңбегін халқы өзі бағалауы тиіс. Бүгінгі ашылып отырған ескерткіш халықтың әкеме деген сый-құрметі деп білемін", - деді Саян Жұмабекұлы. Жұмабек Ташенов ескерткішінің сәулетшісі – Қ.Қорғанов, мүсінші – Е.Ержанов. Мүсін қоладан, тұғыры граниттен құйылған, ескерткіштің жалпы биіктігі 8,2 метр. Abai.kz
